Document ID: 31997R1039

KOMMISSIONENS FORORDNING (EF) Nr. 1039/97 af 9. juni 1997 om udskydelse af fristen for tilsåning med visse markafgrøder i visse regioner i produktionsåret 1997/98
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 922/97 (2), særlig artikel 12, og
ud fra følgende betragtninger:
I artikel 10, stk. 2, i forordning (EØF) nr. 1765/92 er det fastsat, at producenterne for at opnå godtgørelse for korn, proteinafgrøder og hørfrø i henhold til støtteordningen for visse markafgrøder skal have foretaget tilsåningen senest den 15. maj inden den pågældende høst;
i artikel 9 i Kommissionens forordning (EF) nr. 658/96 af 9. april 1996 om betingelser for ydelse af godtgørelser under støtteordningen for producenter af visse markafgrøder (3), senest ændret ved forordning (EF) nr. 843/97 (4), fastsættes den 15. maj som sidste frist for tilsåning med olieafgrøder;
på grund af særlig strenge vejrforhold vil fristerne for tilsåning i Tyskland, Østrig, Frankrig, Spanien, Portugal, Finland, Italien, Det Forenede Kongerige og Sverige ikke kunne overholdes i alle tilfælde; fristen for tilsåning med korn og/eller olieafgrøder og/eller proteinafgrøder og/eller hørfrø i produktionsåret 1997/98 bør derfor i givet fald forlænges for visse specifikke regioner; med henblik herpå bør forordning (EØF) nr. 1765/92 og (EF) nr. 658/96 fraviges i overensstemmelse med artikel 12, syvende led, i forordning (EØF) nr. 1765/92;
de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -
UDSTEDT FØLGENDE FORORDNING:
Artikel 1
Fristerne for tilsåning i Tyskland, Østrig, Frankrig, Spanien, Portugal, Finland, Italien, Det Forenede Kongerige og Sverige i produktionsåret 1997/98 er fastsat i bilaget, for så vidt angår de deri anførte afgrøder og regioner.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 15. maj 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. juni 1997.

Labels: 17
19
6